《王阳明中丞平盗诗六章》
明代·霍韬

天佑皇明，畀以全宇。丕及中国，夷貊顺附。治极蠹生，有蠢厥顽。

千天之纪，妊厥凶奸。负山之岨，伏谷之坑。祸我邦域，戕我士民。

我士我民，居赣之壤。薄湖洎湘，韶连洛昌。龙川惠阳，臲臲皇皇。

民是大棘，而水斯溺。拯用不亟，木本斯拨。丛有大艰，硕人斯责。

硕人维儒，儒以用武。宪章濂洛，步趋伊吕。为国股肱，为民心膂。

悯民大棘，不遑宁处。赫我仁怒，誓我义旅。运我神筹，期取我民仇。

硕人用武，雷霆自天。硕人用武，山川震惊。山川震惊，以莫不效灵。

硕人用武，四闭贼冲。硕人用武，则钓渠凶。渠凶就擒，宁我兆民。

宁我兆民，各遂理所。以士以农，以工以贾。昼出夕处，莫或予侮。

宁我兆民，食有廪庾。乐有妻子，养有父母。寔维硕人，代天作之祜。

天实惠民，硕人以生。天实为国，硕人生德。天实兆治，硕人在位。

硕人在位，鞠躬励勚。皇曰硕人，汝则大勤。衮职有亏，硕人旋归。

作者简介：霍韬（1487年-1540年），字渭先，号兀崖，南海县石头乡（现属广东省佛山市石湾区澜石镇）霍族人。霍韬平生勤奋上进，广博多学，文人学士多称他为渭崖先生。嘉靖十九年（1540年），霍韬在京暴病逝世，享年54岁。明帝追封为太师太保。谥文敏，运葬于广东省增城县境风箱冈对面山上，并在乡内建祠祀奉（祠现存），后人对他和石肯乡梁储，西樵大同乡方献夫，同称为明代南海县的“三老阁”。霍韬学博才高，著作甚多，有《诗经注解》、《象山学辨》、《程周训释》等。今有《霍文敏公全集》传世。